Na osnovu člana 20 st. 2 i 3, člana 25 stav 5, člana 26 stav 4,člana 37 stav 2, člana 40 st. 2 i 3, člana 77 stav 3 i člana 78 stav 3 Zakona o socijalnoj i dječjoj zaštiti ("Službeni list CG", br. 27/13,1/15, 42/15 i 47/15), Ministarstvo rada i socijalnog staranja donijelo je

**PRAVILNIK O DOPUNAMA PRAVILNIKA**

**O BLIŽIM USLOVIMA ZA OSTVARIVANJE OSNOVNIH MATERIJALNIH DAVANJA IZ SOCIJALNE I DJEČJE ZAŠTITE**

**Član 1**

 U Pravilniku o bližim uslovima za ostvarivanje osnovnih materijalnih davanja iz socijalne i dječje zaštite („Službeni list CG“, broj 40/13) u članu 3 stav 1 poslije alineje 6 dodaje se nova alineja koja glasi:

 „-naknada roditelju ili staratelju-njegovatelju lica koje je korisnik lične invalidnine (obrazac Z- NRS );“.

 Poslije alineje 10 dodaje se nova alineja koja glasi:

 „-naknada po osnovu rođenja troje ili više djece (obrazac Z- NŽ );“.

 Dosadašnje al.7,8,9,10 i 11 postaju al. 8,9,10,11 i 13.

 **Član 2**

 Poslije člana 25 dodaje se novi član koji glasi:

**„Naknada roditelju ili staratelju-njegovatelju lica koje je korisnik lične invalidnine**

Član 25a

 Uz zahtjev za ostvarivanje prava nanaknadu roditelju ili staratelju-njegovatelju lica koje je korisnik lične invalidnine prilaže se:

 - rešenje o postavljanju staratelja;

 - izvod iz knjige rođenih za korisnika lične invalidnine i dodatka za njegu i pomoć;

- rješenje o pravu na ličnu invalidninu, odnosno rješenje o pravu na dodatak za njegu i pomoć; i

 - dokaz da nije smješten u javnu ustanovu socijalne i dječje zaštite.“

**Član 3**

 Poslije člana 32 dodaje se novi član koji glasi:

**„Naknada po osnovu rođenja troje ili više djece**

Član 32a

 Uz zahtjev za ostvarivanje prava na naknadu po osnovu rođenja troje ili više djece prilaže se:

* za lice iz člana 54a Zakona - izvod iz knjige rođenih za djecu; dokaz o radnom stažu kod Fonda penzijskog i invalidskog osiguranja Crne Gore; dokaz da nije obveznik osiguranja kod Poreske uprave i dokaz da ne koristi pravo na penziju;

 - za lice iz člana 54b Zakona - izvod iz knjige rođenih za djecu; dokaz o dužini evidencije nazaposlenih lica kod Zavoda; dokaz da je na evidenciji nezaposlenih lica kod Zavoda i dokaz da ne koristi pravo na penziju.“

**Član 4**

 Naknada roditelju ili staratelju-njegovatelju lica koje je korisnik lične invalidnine iz člana 25a ovog pravilnika i naknada po osnovu rođenja troje ili više djece iz člana 32a ovog pravilnika ostvaruje se od 1. januara 2016. godine, u skladu sa Zakonom i ovim pravilnikom.

**Član 5**

 Ovaj pravilnik stupa na snagu osmog dana od dana objavljivanja u „Službenom listu Crne Gore“.

 Broj: 56-949/15-2

 Podgorica, 3. decembra 2015. godine

**Ministar,**

Zorica Kovačević